પ્રકાશભાઈ શાહને પણ સર્વોદય, રાજનીતી, સાહીત્ય અને વીચારપત્ર દ્વારા નાગરીક–શીક્ષણ આપનાર કહીને પછી જરુર ઉમેરું કે રાજકારણમાં ‘પડ્યા’ વીના પણ રાજકારણની તંદુરસ્ત પ્રણાલીઓને તેઓ પ્રચારી–પ્રસારી રહ્યા છે ! ‘નિરીક્ષક’ આજે ગુજરાતનું પાક્ષીક વીચારપત્ર કહેવાય છે તેને પક્ષીય રાજકારણથી પર રહેનારા સામયીક રુપે મુકવા ઉપરાંત જરુર કહીશ કે તે ગુજરાતમાં આજે તો આંગળીના ત્રણ વેઢાય જ ગણવા પડે એટલાં સામયીકોમાંનું એક છે ! (અહીં હું ‘નયામાર્ગ’ને યાદ ન કરું તો નગુણો જ ગણાઉં. પણ જુઓને એટલે તો ગુજરાતમાં આંગળીના પુરા ત્રણ વેઢા જ ગણાવી શક્યો છું ને !? ‘ભૂમિપુત્ર’ પણ આ ત્રણ વેઢામાં મુકવા માટે ખરું જ.)